

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/18-01/55**

**URBROJ: 2186/03-02-18-1**

**Cestica, 19.12.2018.**

**ZAPISNIK**

 sa 11. sjednice Općinskog vijeća Općine Cestica održane dana 18. prosinca 2018. godine u prostorijama Općine Cestica s početkom u 19,00 sati.

**PRISUTNI VIJEĆNICI:** Darko Majhen, Tomislav Lazar, Stjepan Bistrović, Ivan Posavec, Tanja Veršić, Ivan Hohnjec, Marjan Županić, Nives Božić, Vlado Hip, Ivan Bednjanić Bunić, Denis Kotolenko, Darijan Vinter

**ODSUTNI VIJEĆNICI:** Marina Košutar , Lucija Rodeš, Milan Borak

**OSTALI PRISUTNI:** Mirko Korotaj, Žarko Rodeš, Ksenija Borić

**ZAPISNIČAR:** Karmen Emeršić

 Predsjednik Vijeća Darko Majhen otvara 11. sjednicu Općinskog vijeća Općine Cestica, pozdravlja sve vijećnike, te konstatira da od ukupno 15 vijećnika/ca ima prisutnih 11 vijećnika/ca, da postoji kvorum te se Odluke mogu donositi pravovaljano.

Nadalje govori o tome kako su vijećnici u materijalima dobili i Zapisnik sa 10. sjednice na uvid te pita prisutne da li ima kakvih primjedaba na Zapisnik? Nema primjedbi na Zapisnik i stavlja Zapisnik sa 10. sjednice na usvajanje. Od 11 vijećnika svi glasaju za te predsjednik vijeća konstatira da je Zapisnik sa 10. sjednice usvojen jednoglasno.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

**Slijede pitanja vijećnika:**

Vijećnik Stjepan Bistrović se javlja i govori da primjećuje da se gomila otpad uz nerazvrstane ceste od Gornjeg Vratna prema Vratno Otoku, ima odbačenog smeća koje vjerojatno ostavljaju Romi. Moli da komunalni redar poduzme mjere sprječavanja i da se provjere sve lokacije nepropisno odloženog otpada na tom području, jer se stvara i veća količina građevinskog otpada iz Romskog naselja. Prema riječima mještana Romi su počeli od ljudi odvoziti građevinski otpad za nekih 100,00 kuna, oni si uzmu što vrijedi, ostalo odlažu iza naselja. Moli da se stavi problem na dnevni red vijeća i vidi kako se može riješiti. Nadalje, ima pitanje tko je zaduženi za plaćanje komunalne naknade za farme, jer on plaća, a iz razgovora s gospodinom Ivanom i Zvonkom Šincek zaključuju da oni plaćaju te ga zanima da li i ostali plaćaju.

Vijećnik Hip Vlado se javlja te postavlja pitanje da li Općina Cestica ima evidenciju kućanstva koja nemaju ugovor sa Čistoćom?

Nitko se više ne javlja za pitanja te predsjednik daje riječ načelniku.

Načelnik odgovara na pitanje gosp. Bistrovića da javni radovi i komunalni redar rade sve da se što više smeća odbačenog na takve lokacije ukloni, a radi se i odbačenim životinjskim ostacima, te predlaže da se razmotri prijedlog za veće kazne za takva činjenja. Što se tiče građevinskog otpada, općina sufinancira 2 tone po kućanstvu odloženog građevinskog otpada, da ne postoji razlog da se ne bi koristila ta mjera i otpad odbacivao u okoliš, a pokrenuti će se i informiranje mještana o tome. Što se tiče pitanja oko naplate komunalne naknade za farme, potrebno je napraviti analizu i zatim dati odgovor.

Na pitanje gosp. Hip načelnik odgovara da će se to sada vidjeti kada krene reciklažno dvorište, jer će u raciklažno dvorište moći odlagati otpad samo osobe koje su korisnici Čistoće.

Predsjednik vijeća zahvaljuje te prelazi na utvrđivanje predloženog dnevnog reda te govori da su svi dobili prijedlog u materijalima.

Pita da li ima netko dopunu dnevnog reda?

Predsjednik vijeća konstatira da se sjednici pridružio vijećnik Darijan Vinter, te sada broj prisutnih iznosi 12.

Pošto nadopuna nema stavlja predloženi dnevni red na usvajanje. Svi prisutni vijećnici glasaju za. Predsjednik vijeća konstatira da je dnevni red prihvaćen jednoglasno, sa 12 glasova:

**Dnevni red:**

1. Donošenje II. Izmjena i dopuna Proračuna Općine Cestica za 2018. godinu sa II. Izmjenama i dopunama Plana razvojnih programa Općine Cestica za 2018. godinu
2. Donošenje II. Izmjena i dopuna Programa održavanja komunalne infrastrukture na području općine Cestica za 2018. godinu
3. Donošenje II. Izmjena i dopuna Programa gradnje objekata i uređaja komunalne infrastrukture za 2018. godine
4. Prijedlog Plana upravljanja i raspolaganja imovinom Općine Cestica za 2019. godinu,
5. Godišnja analiza stanja sustava civilne zaštite na području općine Cestica za 2018. godinu,
6. Godišnji plan razvoja sustava civilne zaštite na području Općine Cestica za 2019. godinu s financijskim učincima za trogodišnje razdoblje,
7. Prijedlog Odluke o visini paušalnog poreza za iznajmljivače na području općine Cestica.

**Točka 1.**

**DONOŠENJE II. IZMJENA I DOPUNA PRORAČUNA OPĆINE CESTICA ZA 2018. GODINU SA II. IZMJENAMA I DOPUNAMA PLANA RAZVOJNIH PROGRAMA OPĆINE CESTICA ZA 2018. GODINU**

1. II. Izmjena i dopuna Programa održavanja komunalne infrastrukture na području općine Cestica za 2018. godinu
2. II. Izmjena i dopuna Programa gradnje objekata i uređaja komunalne infrastrukture za 2018. godine

Predsjednik vijeća otvara točku, govori da su prijedlog svi primili u materijalima, te moli načelnika za obrazloženje.

Načelnik govori da je vidljivo iz dostavljenih materijala, objašnjava bitne izmjene i govori da ukoliko ima pitanja oko pojedinih stavki da se jave pa će pojedinačno objasniti.

Predsjednik vijeća otvara raspravu.

Nitko se ne javlja.

Predsjednik vijeća zatvara raspravu po točci 1. dnevnog reda, te daje cijelu točku 1. na usvajanje. Od 12 vijećnika, svi glasaju za. Predsjednik vijeća konstatira da su II. Izmjene i dopune Proračuna Općine Cestica za 2018. godinu sa II. Izmjenama i dopunama Plana razvojnih programa Općine Cestica za 2018. godinu

a) II. Izmjena i dopuna Programa održavanja komunalne infrastrukture na području općine Cestica za 2018. godinu

b) II. Izmjena i dopuna Programa gradnje objekata i uređaja komunalne infrastrukture za 2018. godine **usvojeni** **jednoglasno**.

**Točka** **2.**

**PLAN UPRAVLJANJA I RASPOLAGANJA IMOVINOM OPĆINE CESTICA ZA 2019. GODINU**

Predsjednik vijeća otvara točku 2. Plan upravljanja i raspolaganja imovinom Općine Cestica za 2019. godinu.

Načelnik govori da je u prijedlogu navedeno upravljanje i raspolaganje za 2019. godinu te da je potrebno donijeti plan u skladu sa Zakonom.

Predsjednik vijeća zahvaljuje načelniku, otvara raspravu.

Nitko se ne javlja za raspravu.

Predsjednik vijeća zatvara raspravu po točci 2. dnevnog reda, i daje Plan upravljanja i raspolaganja imovinom Općine Cestica za 2019. godinu na usvajanje. Od 12 vijećnika, svi glasaju za. Predsjednik vijeća konstatira da je Plan upravljanja i raspolaganja imovinom Općine Cestica za 2019. godinu **usvojen jednoglasno**.

**Točka 3.**

**GODIŠNJA ANALIZA STANJA SUSTAVA CIVILNE ZAŠTITE NA PODRUČJU OPĆINE CESTICA ZA 2018. GODINU**

Predsjednik vijeća otvara točku 3. i daje riječ načelniku. Načelnik govori da je također riječ o analizi koja se donosi na temelju Zakona o sustavu civilne zaštite, a iz nje se zaključuje stanje sustava zaštite i spašavanja.

Predsjednik vijeća otvara raspravu.

Nitko se ne javlja za raspravu te predsjednik vijeća daje Godišnju analizu stanja sustava civilne zaštite na području općine Cestica za 2018. godinu na usvajanje. Od 12 vijećnika, svi glasaju za. Predsjednik vijeća konstatira da je Odluka o poslovima utvrđivanja, evidentiranja, nadzora, naplate i ovrhe radi naplate općinskih poreza u 2019. godini, **usvojena jednoglasno**.

**Točka 4.**

**GODIŠNJI PLAN RAZVOJA SUSTAVA CIVILNE ZAŠTITE NA PODRUČJU OPĆINE CESTICA ZA 2019. GODINU S FINANCIJSKIM UČINCIMA ZA TROGODIŠNJE RAZDOBLJE**

Predsjednik vijeća otvara točku 4. te daje riječ načelniku.

Načelnik objašnjava da je potrebno usvojiti takvu Odluku prema Zakonu o sustavu civilne zaštite, a plan je usklađen sa Proračunom Općine Cestica za 2019. godinu.

Predsjednik vijeća otvara raspravu.

Nitko se ne javlja za raspravu te daje točku 4. na usvajanje.

Od 12 vijećnika, svi glasaju za. Predsjednik vijeća konstatira da je točka 4. **usvojena jednoglasno**.

**Točka 5.**

**ODLUKA O VISINI PAUŠALNOG POREZA ZA IZNAJMLJIVAČE NA PODRUČJU OPĆINE CESTICA**

Predsjednik vijeća otvara točku 5. te daje riječ načelniku.

Načelnik govori da je na snazi novi zakon koji daje mogućnost jedinicama lokalne samouprave da donose odluke oko visine paušalnog poreza za iznajmljivače, odnosno ukoliko ne reguliraju iznos, porez će iznositi 750,00 kn/godišnje. Pošto postoji mogućnost određivanja visine poreza, predlaže se da to bude najmanji mogući iznos od 150,00 kuna..

Nitko se ne javlja za raspravu, te daje točku 5. na usvajanje.

Od 12 vijećnika, svi glasaju za. Predsjednik vijeća konstatira da je točka 5. **usvojena jednoglasno**.

Predsjednik vijeća konstatira da je dnevni red iscrpljen te se zahvaljuje vijećnicima/cama na dolasku. Predsjednik vijeća zaključuje 11. sjednicu Općinskog vijeća Općine Cestica.

Sjednica završila u 19,43sati.

ZAPISNIČAR:

Karmen Emeršić

PREDSJEDNIK OPĆINSKOG VIJEĆA:

 Darko Majhen, mag.pol.